Askatasuna (erakundea)

Askatasuna Euskal Herriko amnistiaren aldeko eta errepresioaren aurkako antolakunde politikoa da. Hego Euskal Herrian legez kanpo dago, Espainiako Auzitegi Nazionalak ETArekin zerikusia duela argudiatuz.

Askatasuna 2001eko abenduan sortu zen, Amnistiaren Aldeko Batzordeak eta Koordinaketak elkarrekin eramandako prozesu baten ondorioz, Euskal Herria osorik hartzen duen egituraketa osatuz.

2008ko irailaren 17n Amnistiaren Aldeko Batzordeetako edo Askatasunako kide izatea leporatuta 21 herritarrei gartzela zigorra ezarri zitzaien.La Audiencia condena a penas de entre 8 y 10 años a 21 de los 24 dirigentes de Gestoras Pro Amnistía La Rioja 2008.09.17

Askatasunak barne eztabaida baten ondoren bere erakundea desegitea erabaki zuen 2012ko ekainean. Gara egunkariari emandako komunikazio baten arabera,Askatasuna finaliza su recorrido con satisfacción por los avances logrados Gara 2012.06.10 "erresistentzia eta erantzunaren ikuspegi bategit, konponbide eta indar metaketa ikuspegira" aldatze politikoaren ondorioz hartu zuen erabaki hori. Anaiz Funosas, Askatasuneko eledunak, erakundearen ibilbidearen balantzea eman zuen elkarrizketa batean.Anaiz Funosas, Askatasuneko eleduna «Haizeak preso eta iheslariak etxera ekartzearen alde jotzen du» Gara 2012.06.10

 Sorrerako Batzar Nazionala 
Donostiako Kursaalen egin zen, 2001eko abenduan, 500 kide bildurik. Bertan antolakundearen definizio, funtzio eta jardunbideak zehaztu ziren.

Dena dela, 2001eko azaroan Amnisitaren Aldeko Batzordeak legez kanpo utzi zituen Auzitegi Nazionaleko Baltasar Garzon epaileak, eta testuinguru horrek kolpatuta jaio zen.

 Legez kanpo / Legezkoa 
Amnistiaren Aldeko Batzordeak bezala, Askatasuna ere 2002ko hasieran legez kanpo jarri zuen Baltasar Garzon epaileak auto baten bidez. Dena dela, Frantziako estatuan Askatasuna legezkoa da, eta hainbat jarduera bertatik burutzen ditu.

 33/01 sumarioa 
Amnistiaren Aldeko Batzordeak eta Askatasunaren aurkako ekinbide guztiak 33/01 auzian bildu zituen Espainiako 5. Instrukzioko Epaitegi Zentralak. Auzi honetan emandako epaian 10na urteko zigorra ezarri zizkien Joan Mari Olano, Julen Zelarain eta Aitor Jugori eta 8na urte amnistiaren aldeko mugimenduko beste 18 kideri. Era berean, legez kanpokotzat jo zituen Amnistiaren Aldeko Batzordeak eta Askatasuna eta beraien desegitea agindu zuen, erakunde terorristak direlakoan. Espainiako Auzitegi Gorenak epaia berretsi zuen, baina Aitor Jugo absolbitu zuen.

 II. Batzar Nazionala 
Askatasunak 2004ko abenduan burutu zuen bere II. Batzar Nazionala. Bertan antolakundea birdefinitu eta aurrera begirako kokapen politikoak zehaztu zituen.

 Oihana Agirreren epaiketa 
2011ko urtarrilaren 12an epaitu zuten Oihana Agirre Espainiako Auzitegi Nazionalean Madrilen, 33/01 auziaren jarraipen gisa. 2007ko irailean, Donostiako estropadetan presoen aldeko manifestaziora deitzeagatik eta Askatasunako kide zelakoan atxilotu zuten Oihana Agirre urte bereko urrian. Urtebete eta bi hilabete egin zituen espetxean. «Erakunde terroristako kide izatea» egotzita fiskalak 12 eta AVTko ordezkariak 13 urteko espetxe zigorra eskatu zuten epaiketan haren aurka.Oihana Agirreri elkartasuna azalduko diote biharberria.infoLa Fiscalía pide 12 años de cárcel para Agirre como «dirigente» de Askatasuna gara.net Tribunalak 8 urteko espetxe zigorra ezarri zion.Oihana Agirreri zortzi urteko espetxe zigorra ezarri dio Espainiako Entzutegi Nazionalakaskatu.org

Amnistiaren Aldeko Mugimenduak salatu zuen Agirre epaitzeko arrazoi bakarra «presoen alde eta giza eskubideen eta eskubide demokratikoen alde egin duen jarduera politikoa» dela.Oihana Agirre bihar epaituko dute Entzutegi Nazionaleanaskatu.org

 Askatasunaren bonoak saltzeagatik kartzelara 
Lander Fernandez Arrinda Santutxuarrari hiru urteko espetxe zigorra ezarri zion Espainiako Auzitegi nazionaleko Laugarren Aretoak. Epaileek Guardia Zibilak eta Fiskaltzak sostengatutako bertsioa frogatutzat eman zuten. Horren arabera, 2008ko abuztuaren 10ean, akusatua Algortako Portu Zaharreko jaietara joan ei zen, bertan Askatasuna erakunde ilegalizatuaren zozketak saltzeko asmoz edo. Bidean, baina, guardia zibilek gelditu eta 300 txartel atzeman zizkioten. Fiskalak sei urte eskatu zituen erakunde terroristari laguntza emateagatik. Dena den, epaileek saiakera graduan onartu dute hori, zigorra erdira murriztuzhttps://hiruka.eus/komunitatea/Ukberri/1421260313227-hiru-urteko-zigorra-ezarri-diote-lander-fernandezi-algortan-askatasuneko-zozketak-saltzera-zihoalakoan.

 Erreferentziak 

 Kanpo estekak 
 Askatasunaren webgunea

Kategoria:Ezker abertzalea
Kategoria:Elkartasun elkarteak
Kategoria:Euskal preso politikoak
Kategoria:Dena da ETA